**Antonio Lozano** és llicenciat en Ciències de la Comunicació per la Universitat Autònoma de Barcelona i va cursar un doctorat en Humanitats a la Universitat Pompeu Fabra. Entre 1997 i 2008 va ser responsable de seccions de la revista *Qué Leer*, mitjà per al quals va continuar escrivint fins al 2014*.* Actualment col·labora com a periodista literari a *Librújula,* el suplement *Cultura/s* i el *Magazine* del diari *La Vanguardia,* el suplement *Rar* del diari *Ara* i el suplement *Quadern* d’*El País*, així com a les revistes *Esquire*, *Port* i *SModa.* És coautor del llibre *Seix Barral. Nuestra historia (1911-2011)* i de la trilogia juvenil *Terror en la red.* També és autor de llibres infantils *Orson y el bosque de las sombras*, *El diente, el calcetín y el perro astronauta*, *Mark Twain y el tren de juguete, El cuerno y el centro de la luna*, *La vela que nunca se apagaba* i *El 5º caso del mítico detective Penta*. D’altra banda, ha traduït novel·la negra, novel·la juvenil, novel·la gràfica, assaig, memòries i llibre pràctic. És membre del jurat del Premi Internacional de Novel·la Negra RBA. Per a l’edició digital de la revista *Librújula* escriu un bloc d’actualitat sobre gènere policíac anomenat *Negro sobre negro*, mentre que a la revista digital de cinema *Clapp* comenta sèries de televisió a la secció “Serialmente”. També ha estat conductor dels clubs de lectura de la Biblioteca Francesca Bonnemaison i de la Biblioteca Sagrada Família, totes dues a Barcelona. En l’actualitat coordina el club de lectura del Centre de Cultura Contemporània de Barcelona (CCCB) i el de la Biblioteca Agustí Centelles de la mateixa ciutat.